ईको फ्रेंडली एसी 40 तक कम रखता है तापमान
सिटी रिपोर्टर मप्र विज्ञान एवं प्रौद्योगिकी परिषद अौर विज्ञान भारती द्वारा शुक्रवार को भोपाल विज्ञान मेले का शुभारंभ हुआ। इस छठवें विज्ञान मेले में स्टूडेंट्स ने भी अपने बनाए मॉडल्स को पेश किया है। इंजीनियरिंग के स्टूडेंट्स ने यहां टेक्नोलॉजी के साथ सॉल्यूशन भी पेश किए हैं। किसी ने मिडिल क्लास को गर्मी से राहत देने वाला बजट एसी तैयार किया, तो किसी ने वेस्ट मैनेजमेंट का हाइटेक प्लान।
भेल दशहरा मैदान में 6 मार्च तक चलने वाले इस विज्ञान मेले में कई सारे साइंस मॉडल्स भी डिस्प्ले किए गए हैं, जिनसे जुड़ी डीटेल्स साइंटिस्ट दे रहे हैं। मेला सुबह 10 बजे से लेकर रात 9 बजे तक खुला रहेगा। विज्ञान मेले में प्रवेश निशुल्क है।
हीट एक्सचेंजर से कूलिंग
मैकेनिकल इंजीनियरिंग स्टूडेंट विकास सिंह ने ईको-फ्रेंडली एसी बनाया है, इससे चार से पांच डिग्री तापमान कम किया जा सकता है। इसमें किसी तरह का रेफ्रिजिरेंट इस्तेमाल नहीं किया गया है। इस एसी में हीट एक्सचेंजर प्रोसेस के जरिए कूलिंग की जाती है। ऐसा कॉपर की पाइप लाइन की वजह से हो पाता है, जिसे जमीन से पांच से दस फीट की गहराई में डाला जाता है।
ईको फ्रेंडली लोडिंग आॅटो
मैकेनिकल ब्रांच के स्टूडेंट आदिल मोहम्मद खान ने ईको-फ्रेंडली लोडिंग व्हीकल आटो डिजाइन किया है, जो वातावरण को प्रदूषण से मुक्त रखने में मदद करता है। यह बैटरी और मोटर की मदद से चलता है और इसकी लोडिंग बॉडी हाइड्रोलिक सिस्टम से काम करती है, जो कि सामान को नीचे फेंकती है, जबकि दूसरे लोडिंग आटो की बॉडी फिक्स रहती है।
शाम को हुए सांस्कृतिक आयोजन में जबलपुर के नवरंग ग्रुप द्वारा होली नृत्य की प्रस्तुति दी गई। कलाकारों ने राधा-कृष्ण और गोपियां बन गुलाब और गेंदे के फूल से होली खेली। कलाकारों ने मोसे न खेली होली तो तेरी मेरी कट्टी... गीत पर नृत्य किया।
इसरो के साइंटिस्ट गुरूप्रसाद वीअार ने बताया कि इंडियन स्पेस प्रोग्राम को लेकर अामजन में अासान भाषा में जानकारी पहुंचे इसकी काफी तैयारी की है। पीएसएलवी-सी 37 द्वारा 104 सेटेलाइट छोड़ने की जानकारी को पोस्टर में तैयार किया है। वैज्ञानिकों ने एक्सएल वैरियंट का इस्तेमाल किया है जो सबसे शक्तिशाली रॉकेट है। इसका इस्तेमाल चंद्रयान और मंगलयान जैसे अहम मिशन के लिए किया जा चुका है। प्रक्षेपित किए जाने वाले उपग्रहों में सबसे ज्यादा 96 उपग्रह अमेरिका के हैं।
Science Mela
hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva scn_Latn